આજના સંમેલનનો મૂળ હેતુ મહિલાઓના નામે ખેતીની જમીન થાય, સજીવ ખેતીની દિશામાં મહિલા ખેડૂતો આગળ વધે તેમજ ખેતીની જમીન વધુ અત્પાદક બને, તેના ઉપાયો માટેનો હતો. આ પ્રસંગે મહિલા ખેડૂતોએ તેમને મુંજવતા પ્રશ્નોની રજૂઆત કરી હતી. કાર્યકારી જૂથના કન્વીનર શિલ્પા વસાવડાએ મહિલા અને જમીનમાલિકી જૂથ (WGWLO)નો પરિચય આપતા જણાવ્યું કે ૧૮ સ્વૈચ્છિક સંસ્થાઓ અને ૧૯ ગ્રામીણ સ્તરનાં મહિલા સંગઠનોનું રાજ્ય કક્ષાનું નેટવર્ક છે. ગુજરાતમાં ૫૩ હજાર મહિલા-ખેડૂતો સાથે નેટવર્ક જોડાયેલું છે. અત્યાર સુધીમાં ૭૬૦૦થી વધુ મહિલાઓને તેમનો ખેતીની જમીનનો હક્ક પ્રસ્થાપિત કરવામાં તેમજ ૧૩ હજારથી વધુ મહિલા-ખેડૂતોની ઈ-ખેડૂત પોર્ટલમાં નોંધણી કરાવવામાં સહાય કરવામાં આવી છે.